CELEX: 62011TN0653
Language: el
Date: 2011-12-26 00:00:00
Title: Υπόθεση T-653/11: Προσφυγή της 26ης Δεκεμβρίου 2011 — Jaber κατά Συμβουλίου

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/12
            
         Προσφυγή της 26ης Δεκεμβρίου 2011 — Jaber κατά Συμβουλίου
   (Υπόθεση T-653/11)
   2012/C 58/23
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Aiman Jaber (Λατάκια, Συρία) (εκπρόσωπος: M. Ponsard, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να εκδικαστεί η υπό κρίση προσφυγή με ταχεία διαδικασία·
            
         
               —
            
            
               να ακυρώσει τις κατωτέρω πράξεις, καθόσον αυτές αφορούν τον προσφεύγοντα:
               
                           —
                        
                        
                           την απόφαση 2011/273/ΚΕΠΠΑ, όπως αυτή συμπληρώθηκε και τροποποιήθηκε μέχρι σήμερα, περιλαμβανομένων και όλων των αποφάσεων που μνημονεύονται στο κεφάλαιο 12 του δικογράφου της προσφυγής·
                        
                     
                           —
                        
                        
                           τον κανονισμό 442/2011, όπως αυτός συμπληρώθηκε και τροποποιήθηκε μέχρι σήμερα, περιλαμβανομένων και όλων των κανονισμών που μνημονεύονται στο κεφάλαιο 13 του δικογράφου της προσφυγής·
                        
                     
                           —
                        
                        
                           την απόφαση 2011/782/ΚΕΠΠΑ, όπως αυτή συμπληρώθηκε και τροποποιήθηκε μέχρι σήμερα·
                        
                     
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει δύο λόγους ακυρώσεως.
   
               1)
            
            
               Ο πρώτος λόγος αντλείται από παραβίαση των θεμελιωδών δικαιωμάτων και των διαδικαστικών εγγυήσεων, ιδίως δε του δικαιώματος ακροάσεως, των δικαιωμάτων άμυνας, της υποχρεώσεως αιτιολογήσεως και της αρχής της αποτελεσματικής δικαστικής προστασίας, κατά το μέτρο που ο προσφεύγων δεν έλαβε επίσημη κοινοποίηση σχετικά με την αναγραφή του ονόματός του στον κατάλογο των προσώπων στα οποία επιβλήθηκαν κυρώσεις και κατά το μέτρο που το καθού δεν απάντησε στις ερωτήσεις του προσφεύγοντος και δεν επισήμανε βάσει ποιων συγκεκριμένων στοιχείων αναγράφηκε το όνομα του προσφεύγοντος στους επίδικους καταλόγους.
            
         
               2)
            
            
               Ο δεύτερος λόγος αντλείται από προσβολή του δικαιώματος ιδιοκτησίας και της οικονομικής ελευθερίας, λαμβανομένου υπόψη ότι οι προσβαλλόμενες πράξεις επιφέρουν βεβαία και σοβαρή βλάβη στις εμπορικές δραστηριότητες του προσφεύγοντος.